
转讜住驻讜转



 讗讬谉 讘讜讚拽讬谉 诪谉 讛诪讝讘讞 讜诇诪注诇讛 讻讜'. 讜讗诐 转讗诪专 讗诪讗讬 诇讗 拽转谞讬 讗讬谉 讘讜讚拽讬谉 诪砖讟专讜转 讜诇诪注诇讛 讚讛讗 讗诪专讬谞谉 讘驻''讘 讚讻转讜讘讜转 (讚祝 讻讚:) 诪注诇讬诐 诪砖讟专讜转 诇讬讜讞住讬谉 讜讬''诇 讚讗讬谉 讝讛 专讘讜转讗 讚讛讗 注讚讜转 诪注诇讬讗 讛讜讗 讜讗''转 谞讬转谞讬 谞诪讬 讗讬谉 讘讜讚拽讬谉 诪谞砖讬讗讜转 讻驻讬诐 讜诇诪注诇讛 讜诪转专讜诪讛 讜诇诪注诇讛 讻讚讗诪专 讘驻专拽 讘' 讚讻转讜讘讜转 (砖诐) 诪注诇讬谉 诪转专讜诪讛 诇讬讜讞住讬谉 讜讬砖 诇讜诪专 讚讙诐 讝讛 讗讬谞讜 专讘讜转讗 讻讬讜谉 讚诇讗 砖讬讬讱 讗诇讗 讘讻讛谞讬诐 讗讘诇 讛讗 [讚转谞谉] 讗讬谉 讘讜讚拽讬谉 诪谉 讛诪讝讘讞 讜诇诪注诇讛 专讘讜转讗 讛讜讗 讚诪讬讬专讬 讗驻讬诇讜 讘注讘讜讚讜转 讛讻砖专讜转 讘讝专讬诐 讻讙讜谉 砖讞讬讟讛 讗讜 讛驻砖讟 讗注''讙 讚砖讞讬讟讛 讻砖专讛 讘谞砖讬诐 讜讘注讘讚讬诐 讛讬讬谞讜 讚讬注讘讚 讗讘诇 诇讻转讞讬诇讛 诇讗 注讘讚讬 讻讬 讗诐 讻砖专讬诐 诪讬讜讞住讬谉: 讜讛拽诇 诪注诇讬讱 讜谞砖讗讜 讗转讱. 讛''讙 专砖''讬 讜诇''讙 讘诪砖讗 讛注诐 砖讛专讬 讙讘讬 砖讻讬谞讛 讻转讬讘 讻谉 讜讛讗讬 拽专讗 讚讛讻讗 讻转讬讘 讘讬转专讜 讜诇讗 讻转讬讘 讘讬讛 讘诪砖讗 讛注诐: 

专讬讟讘"讗

砖砖诐 讛讬讜 诪讬讜讞住讬 讻讛讜谞讛 讜诇讜讜讬讛. 驻讬' 讚讻讬 转谞谉 讛转诐 诇砖讻转 讛讙讝讬转 砖诐 讛讬转讛 住谞讛讚专讬 讙讚讜诇讛 讬讜砖讘转 讜讚谞讛 讗转 讜讻讛讜谞讛 讻讛谉 砖谞诪爪讗 讘讜 驻住讜诇 诇讘讜砖 砖讞讜专讬诐 讜诪转讻住讛 砖讞讜专讬诐 讜讬讜爪讗 讛讜诇讱 诇讜 讻讛谉 砖诇讗 谞诪爪讗 讘讜 驻住讜诇 诇讜讘砖 诇讘谞讬诐 讜诪转注讟祝 诇讘谞讬诐 讜谞讻谞住 诪砖诪注 注诐 讗讞讬讜 讛讻讛谞讬诐 讜讬讜诐 讟讜讘 讛讬讜 注讜砖讬诐 砖诇讗 谞诪爪讗 驻住讜诇 讘讝专注讜 砖诇 讗讛专谉 讜诪驻专砖 讘诪转谞讬' 讻砖诐 砖讛讬讜 讘讜讚拽讬诐 讗转 讛讻讛谞讬诐. 讻讱 讛讬讜 讘讜讚拽讬诐 讗转 讛诇讜讬诐. 讗祝 诪讬 砖讛讬讛 讞转讜诐 讘讗专讻讬 讛讬砖谞讛 砖诇 爪驻讜专讬 砖诇讗 讛讬讜 讞讜转诪讬谉 讘讛 讗诇讗 诪讬讜讞住讬谉:



讜谞砖讗讜 讗转讱 讘讚讜诪讬谉 诇讱. 驻讬' 讛讬讬谞讜 讚讻转讬讘 讘驻' 讬转专讜 讜讛拽诇 诪注诇讬讱 讜谞砖讗讜 讗转讱 讚讗诇讜 讗讬讚讱 讚讻转讬讘 讘注' 讝拽谞讬诐 讜谞砖讗讜 讗转讱 讘诪砖讗 讛注诐 讚诇诪讗 诪砖讜诐 砖讻讬谞讛:



讛讗 讚讗诪专讬' 诪诪砖讻谞讬谉 注诇 讛爪讚拽讛 讗驻讬诇讜 讘注"砖 诪砖讜诐 讚讻转讬讘 讜注砖讬转 讗讝讛专讛 诇讘"讚 砖讬注砖讜讱 讻讚讗讬转讗 讘专"讛 讜讗诪专讬谞谉 讘讬专砖诇诪讬 诪讻讗谉 诇诪砖讻讜谉 讜讗注"讙 讚拽讬"诇 讻诇 诪爪讜转 注砖讛 砖诪转谉 砖讻专讛 讻转讬讘 讘爪讚讛 讗讬谉 讘"讚 诪讜讝讛专讬谉 注诇讬讛 讜讘爪讚拽讛 讻转讜讘 诪转谉 砖讻专讛 讘爪讚讛 讘讻诪讛 讚讜讻转讬 砖讗谞讬 讛讻讗 讚讙诇讬 讘讬讛 拽专讗 讜注砖讬转 讗讝讛专讛 诇讘"讚 砖讬注砖讜讱 讜讟注诪讗 讚诪讬诇转讗 诪砖讜诐 讚讛讻讗 讘讗诪讬专转讜 谞转讞讬讬讘 诇讙讘讜讛 讗讜 诇注谞讬讬诐 讜讻砖诐 砖讻讜驻讬谉 讗讜转讜 诇驻专讜注 讞讜讘讜 讻讜驻讬谉 讗转讜 诇驻专讜注 诪讛 砖谞转讞讬讬讘 诇讛拽讚砖 砖诇讗 讬讛讗 讻讞 讛讚讬讜讟 讞诪讜专 诪砖诇 讛拽讚砖 讜讘讬专讜砖诇诪讬 驻讬' 讘讝讛 讟注诐 讗讞专 讜诇讗 讗转讬 讘讙诪专讗 讚讬诇谉 讻讚讻转讬讘谞讗 讘驻' 讛砖讜转驻讬谉. 讻讬讜谉 讚讗诪讜 诪讬砖专讗诇 诪拽专讘 讗讞讬讱 拽专讬谞讗 讘讬讛 讻讚驻专讬' 讘讘"拽:





讛诪讗讬专讬

讻诇 讛驻住讜诇 诇注讚讜转 驻住讜诇 诇讚讜谉 讜讬砖 讻砖专讬诐 诇讛注讬讚 砖讛诐 驻住讜诇讬诐 诇讚讜谉 拽爪转诐 讚讜拽讗 讘讚讬谞讬 谞驻砖讜转 讜拽爪转诐 讗祝 讘讚讬谞讬 诪诪讜谞讜转 讻讬爪讚 讗讜讛讘 讜砖讜谞讗 讜讙专 砖讗讬谉 讗诪讜 诪讬砖专讗诇 讜讛诪砖讜讞专专 驻住讜诇讬谉 讗祝 诇讚讬谞讬 诪诪讜谞讜转 讝拽谉 讜住专讬住 讜诪诪讝专 讜住讜诪讗 讘讗讞转 诪注讬谞讬讜 讻砖专 诇讚讬谞讬 诪诪讜谞讜转 讜驻住讜诇 诇讚讬谞讬 谞驻砖讜转 讜讻讘专 讘讬讗专谞讜讛 讘诪住讻转 住谞讛讚专讬谉 讛讗 讻诇 砖讗诪讜 诪讬砖专讗诇 讛专讬 讛讜讗 讻讬砖专讗诇 讙诪讜专 讜诪诪谞讬谉 讗讜转讜 诇讻诇 讚讘专 砖讘砖专专讛 讜诪谞讜讬 讻砖讗专 讻诇 讬砖专讗诇 讜讻砖讗讬谉 讗诪讜 诪讬砖专讗诇 讗讬谉 诪诪谞讬诐 讗讜转讜 讗祝 诇砖讜诐 砖专专讛 讗诇讗 砖诪拽爪转 砖专专讜转 诪爪专驻讬谉 讗讜转谉 注诐 讛讗讞专讬诐 讜诪讘诇讬注讬谉 讗讜转诐 讘讬谞讬讛诐 讻讱 谞专讗讛 诇讬 讜讝讛讜 诇讚注转讬 驻讬专讜砖 诪讬讟驻诇 诇讛讜 讜讗注"驻 砖讙讚讜诇讬 讛专讘谞讬诐 驻讬专砖讜讛讜 讘注谞讬谉 讗讞专:



注"讝 砖诇 讬砖专讗诇 讗讬谉 诇讛 讘讟讬诇讛 讗讘诇 注"讝 砖诇 讙讜讬 讘讟讬诇讛 讜讘讟讜诇讛 讛讜讗 注诇 讬讚讬 讙讜讬 砖讬讛讗 驻讬讞讜住 讘爪讜专转讛 讗讜 砖讗专 诪讬谞讬谉 砖讘讘讟讜诇 注诇 讛讚专讱 砖讻讘专 讛讝讻专谞讜诐 讘诪拽讜诪谉 讘诪住讻转 注"讝:

讙诪专讗 讜讚讬诇诪讗 诪砖讜诐 砖讻讬谞讛 住谞讛讚专讬谉 砖讘讗讜转讛 砖注讛 讛讜爪专讻讜 诇讛讬讜转 诪讬讜讞住讬谉 诪砖讜诐 砖讻讬谞讛 砖诇砖诐 谞讘讜讗讛 谞讗住驻讜 砖诐 讗讘诇 住谞讛讚专讬谉 砖讛谉 诇讚讬谉 讻讙讜谉 住谞讛讚专讬谉 讚讬转专讜 诇讗:



讜谞砖讗讜 讗转讱 讘讚讜诪讬谉 诇讱. 讛"讙 讜诇"讙 讘诪砖讗 讛注诐 砖讛专讬 讙讘讬 砖讻讬谞讛 讻转讬讘 讗诇讗 拽专讗 讚讻转讘 讘讬转专讜 讙专':



讜讻讜诇谉 讘谞讬 讬驻转 转讜讗专 讛讬讜. 讗讜' 专"转 谞"诇 讻讬 诪讘谞讬 讘讬转讜 讜诪讗谞砖讬讜 讛讬讜 讻诇 讻讱 讘谞讬 讬驻转 转讜讗专 讚讗讬谉 诇讜诪专 砖讻诇诐 讛讬讜 诪讚讜讚 砖诇讗 诪爪讬谞谉 讘砖讜诐 诪拽讜诐 砖讛讬讜 诇讜 讬驻转 转讜讗专 专拽 诪注讻讛 讗诪讜 砖诇 讗讘砖诇讜诐 讜转诪专:



讜讻讜诇谉 诪讙讚诇讬 讘诇讜专讬转 讛讬讜 诇驻讬 砖谞转讙讬讬专讜 讗诪讜转诐 讘讞讝拽讛 诇讗 讛讬讜 砖讜诪专讬' 注爪诪谉 诪讘诇讜专讬转 讜诇讗 讛讜讜 讙讬专讬 诪注诇讬讗 讻诇 讻讱:



讚讗讝诇讬 诇讘注讜转讬 注诇诪讗 讜讗注"讙 讚讻转讬讘 讘讬讚 讗讬转讬 讛讙转讬 讘砖注讛 砖讞诇拽 讚讜讚 住讬注转讜 诇讙' 专讗砖讬诐 诇驻讬 砖注讛 注砖讜 讻讱 讜讗祝 讘讗讜转讛 讬讻讜诇 诇讛讬讜转 讚诇讗 讛讜讜 讗诇讗 诇讘注讜转讬 注诇诪讗:

专讬砖 讻讜专讗. 诪诪讜谞讛 注诇 讛诪讚讜转:



专讬砖 讙专讙讜转讗. 讘讜专 诇讛砖拽讜转 讘讬转 讛砖诇讞讬谉 讜驻注诪讬诐 讛讜讗 砖诇 专讘讬诐 讜诪诪谞讬诐 砖诐 砖讜讟专 砖诇讗 讬讚诇讛 讗讬砖 讘讬讜诐 砖诇 讞讘讬专讜:



讘注专讻讬. 砖讛讬讛 讻转讜讘 讘住讚专讬 讛讚讬讬谞讬诐:



讬砖谞讛. 诪注讬专 讬砖谞讛 砖诇 爪驻讜专讬:



砖诇 讘讬转 讚讜讚. 砖讛讬讜 讘讗讬诐 诇诪讞诇讜拽转 讞讚砖 讘讞讚砖 讜讞讜讝专讬诐 讞诇讬诇讛 讜讛讜讗 诇砖讜谉 讗讬住讟专讟讬讗:

讗诪专 诇讬' 讜讗驻讬诇讜 讗诪讜 诪讬砖专讗诇 诪拽专讘 讗讞讬讱 拽专讬谞讗 讘讬讛. 讜讛讻讬 谞诪讬 讗诪专讬谞谉 讘驻' 讛讞讜诇抓 讘讛诇讻讜转 讛诪讞讝讬专 讙专讜砖转讜 专讘讗 讗讻砖专讬讛 诇专讘 诪专讬 讘专 专讞诇 讜诪谞讬讬讛. 讜讗注"讙 讚讗诪专 诪专 讻诇 诪砖讬诪讜转 砖讗转讛 诪砖讬诐 诇讗 讬讛讜 讗诇讗 诪拽专讘 讗讞讬讱 讻讬讜谉 讚讗诪讜 诪讬砖专讗诇 诪拽专讘 讗讞讬讱 拽专讬谞讗 讘讬讛 讜讛讻讬 谞诪讬 讗诪专讬谞谉 讘专讬砖 驻专拽 诪爪讜转 讞诇讬爪讛 讗诪专 专讘讗 讙专 讚谉 讗转 讞讘专讜 讙专 讚讘专 转讜专讛 砖谞讗' 砖讜诐 转砖讬诐 注诇讬讱 诪诇讱 诪拽专讘 讗讞讬讱 注诇讬讱 讛讜讗 讚讘注讬谞谉 诪拽专讘 讗讞讬讱 讗讘诇 讙专 讗驻讬' 讞讘专讜 讜讗诐 讛讬转讛 讗诪讜 诪讬砖专讗诇 讚谉 讗驻讬' 讬砖专讗诇 讜诇注谞讬谉 讞诇讬爪' 注讚 砖讬讛讗 讗讘讬讜 讜讗诪讜 诪讬砖专讗诇 诪讗讬 讟注诪讗 转专讬 讘讬砖专讗诇 讻转讬讘讬 讜诪讗讬 讚讗诪专讬谞谉 讘驻' 讗讞讚 讚讬谞讬 诪诪讜谞讜转 讛讻诇 讻砖专讬谉 诇讚讜谉 讚讬谞讬 诪诪讜谞讜转 讜讗讬谉 讛讻诇 讻砖专讬诐 诇讚讜谉 讚讬谞讬 谞驻砖讜转 讗诇讗 讻讛谞讬诐 讜诇讜讬诐 讜讬砖专讗诇讬诐 讛诪砖讬讗讬谉 诇讻讛讜谞讛. 讛讻诇 诇讗讬转讜讬讬 诪讗讬 诇讗讬转讜讬讬 讙专. 讛讛讜讗 砖讗诪讜 诪讬砖专讗诇 讚讗驻讬诇讜 讛讻讬 驻住讜诇' 讘讚讬谞讬 谞驻砖讜讟 讚讘注讬' 讗转讱 讘讚讜诪讬谉 诇讱 讜讻砖专 讘讚讬谞讬 诪诪讜谞讜转 讗讘诇 讗诐 诇讗 讛讬转讛 讗诪讜 诪讬砖专讗诇 讗讬谞讜 讻砖专 诪谉 讛转讜专讛 讗驻讬' 讘讚讬谞讬 诪诪讜谞讜转 讚讘注讬谞谉 诪拽专讘 讗讞讬讱. 讗讘诇 讛诪讜专讛 驻讬' 讘驻' 诪爪讜转 讞诇讬爪讛 讙专 讚谉 讗转 讞讘讬专讜 讙专 讚讬谞讬 谞驻砖讜转 讚讗诇讜 讚讬谞讜 诪诪讜谞讜转 讗驻讬' 讬砖专讗诇 讚转谞谉 讛讻诇 讻砖专讬谉 诇讚讜谉 讚讬谞讬 诪诪讜谞讜转 讜讗诪专讬' 讛讻诇 诇讗转讜讬讬 讗驻讬诇讜 讙专讬诐 讜讗讬谞讜 谞专讗讛 讚讛讗 讗讬谉 讚谞讬谉 讚讬谞讬 谞驻砖讜' 讗诇讗 讘住谞讛讚专讬谉 砖诇 注砖专讬诐 讜砖诇砖讛 讜讙专 驻住讜诇 诇讬砖讘 讘住谞讛讚专讬谉 诇讗 诪讬讘注讬讗 讙专 讙专讬讚讗 讗诇讗 讗驻讬' 讗诪讜 诪讬砖专讗诇 讚讘注讬' 讗转讱 讘讚讜诪讬谉 诇讱 讜讘注讬' 讻砖专讬谉 讛诪砖讬讗讬谉 诇讻讛讜谞讛 诇讛讗讬讱 讬转讻谉 砖讬讚讜谉 讙专 讗转 讞讘讬专讜 讚讬谞讬 谞驻砖讜转. 讜转讜 讙专 讙专讬讚讗 诪讬 讻砖专 讘讚讬谞讬 诪诪讜谞讜转 诇讚讜谉 讬砖专讗诇 讜讛讗 讘注讬' 讻诇 诪砖讬诪讜' 砖讗转讛 诪砖讬' 诇讗 讬讛讜 讗诇讗 诪拽专讘 讗讞讬讱. 讗诇讗 讜讚讗讬 讛讗讬 讙专 讚诪专讘讬谞谉 讘住谞讛讚专讬谉 讻砖讗诪讜 诪讬砖专讗诇 讛讜讗. 讜专讬讘"讗 讝爪讜拽"诇 讻转讘 讛转诐 讘住谞讛讚专讬' 讞讚讗 诇讗转讜讬讬 讙专. 讚讜拽讗 讞讘专讜 讙专 讗讘诇 讬砖专讗诇 诇讗 讻讚讗诪专讬' 讘驻' 诪爪讜转 讞诇讬爪讛 讻讜' 讜讗讬谞讜 谞"诇 砖讗诐 讗讬谞讜 诪专讘讛 讛讙专 讗诇讗 诇讚讜谉 讞讘专讜 讙专 讜诇讗 讬砖专讗诇 讗诪讗讬 诪驻诇讬讙 讘讬谉 讚讬谞讬 诪诪讜谞讜转 诇讚讬谞讬 谞驻砖讜转 诇讬驻诇讜讙 讘讚讬谞讬 诪诪讜谞讜转 讙讜驻讬讬讛讜 讘讬谉 讙专 讜讘讬谉 讬砖专讗诇 讗诇讗 讜讚讗讬 讻砖诪讻砖讬专 讛讙专 讘讚讬谞讬 诪诪讜谞讜转 讗驻讬诇讜 诇讬砖专讗诇 诪讻砖讬专讜 讜讗讬谞讜 驻讜住诇讜 讗诇讗 讘讚讬谞讬 谞驻砖讜转 讛诇讻讱 讗讬谉 诇驻专砖讜 讗诇讗 讘讙专 砖讗诪讜 诪讬砖专讗诇 讜讛讬讻讗 讻转讘 专讘讬' 讬爪讞拽 诪驻讗住 讝爪讜拽"诇 讛转诐 讜诇讗 诪讬转讜拽诪讗 讛讗讬 讚讗诪专讬' 讛讻讗 诇讗转讜讬讬 讙专 讗诇讗 讻砖讗诪讜 诪讬砖专讗诇:





诪讛专砖"讗 - 讞讬讚讜砖讬 讛诇讻讜转

讘讚"讛 讗讬谉 讘讜讚拽讬谉 讻讜' 诪注诇讬谉 诪转专讜诪讛 诇讬讜讞住讬谉 讜讬"诇 讻讜' 注讻"诇 讗讬讻讗 诪"讚 讚住"诇 讛讻讬 讛转诐 讜诪讛 砖讛讘讬讗讜 讛转讜住驻讜转 诇注讬诇 讚谞讗诪谉 诇讛讗讻讬诇讜 讘转专讜诪讛 讜讗讬谞讜 谞讗诪谉 诇讛砖讬讗讜 讗砖讛 讛讬讬谞讜 讻诪"讚 讚讗讬谉 诪注诇讬谉 诪转专讜诪讛 诇讬讜讞住讬谉 讜注"砖 讜拽"诇:


讘讗"讚 讘谞砖讬诐 讜注讘讚讬诐 讻讜' 讗讘诇 诇讻转讞讬诇讛 诇讗 注讘讚讬 讻"讗 讻讜' 注讻"诇 讗驻讬' 讝专讬诐 诇讻转讞讬诇讛 诇讗 注讘讚讬 讻"讗 诪讬讜讞住讬谉 诇讻讛讜谞讛 讜讻"讛 讘转"讬 讜拽"诇:





讞讻诪转 砖诇诪讛

讙诪' 讗讜砖驻讝讬讻谞讬讛 讚专讘 讗讚讗 讻讜' 讻爪"诇:


专砖"讬 讘讚"讛 诪讗讬 诪讜住讬驻讬谉 讻讜' 诪转谞讬转' 讛住"讚:


讘讚"讛 诪讗谉 讚诪转谞讬 讻讜' 讗诇讬讘讗 讚专讘 讛住"讚:





专砖"砖

讙诪专讗 诇讗 诪讗讬 注讜讚 讗讞转 讝讜讙 讗讞转. 讻爪"诇:



砖诐 注诪讱 讘讚讜诪讬谉 诇讱. 注讬' 讘"诪 (住讘) 讜讞讬 讗讞讬讱 注诪讱 讞讬讬讱 拽讜讚诪讬谉 讜讘诪讛 砖爪讬讬谞转讬 砖诪讛:



砖诐 讜讚诇诪讗 诪砖讜诐 砖讻讬谞讛. 注转讜讬"讟 讘诪砖"讻 讘讬砖讜讘 讚讘专讬 讛专诪讘"诐. 讜转讬诪讛 讚讛诇讗 砖诐 讘住谞讛讚专讬谉 诪住拽讬谞谉 讗诇讬讘讗 讚专讘谞谉 讚讚讜诪讬谉 诇讱 讬诇驻讬谞谉 诪谉 讜谞砖讗讜 讗转讱 讚讬转专讜 注"砖:



砖诐 诇诪讬诪专讗 讚诇讗 诪讜拽诪讬谞谉 诪驻住讜诇讬诐 讜专诪讬谞讛讜 讻讜'. 拽"拽 讚讛专讬 砖讜讟专讬诐 讛诪讛 讛讞讜讘讟讬谉 讘诪拽诇讜转 注驻"讬 讛砖讜驻讟讬诐 讻讜' 讻讚驻专砖"讬 砖诐 (讟讝 讘) 讜讻"驻 讘谞讬诪讜拽讬讜 讜讬"诇 讛讟注诐 讻讚诪驻专砖 诇拽诪谉 讘讙讘讗讬 爪讚拽讛:



砖诐 讗谞讗 注讘讬讚谞讗 住讚专讜转讗 讻讜'. 讘专"谉 讛讙讬' 砖专专讜转讗:



专砖"讬 讚"讛 讻诇 诪砖讬诪讜转. 诪专讬讘讜讬讬讗 讚诪砖讬诪讜转 讚拽专讗 讻讜' 讜讗驻讬诇讜 砖专专讛 拽讟谞讛. 讻爪"诇 讜讻"讛 讘专"谉:





讘谉 讬讛讜讬讚注

讗指诪址专 诪职专值讬诪址专 诪址讗讬 拽职专指讗指讛: "讻旨只诇旨指讱职 讬指驻指讛 专址注职讬指转执讬, 讜旨诪讜旨诐 讗值讬谉 讘旨指讱职" (砖讬专 讛砖讬专讬诐 讚, 讝). 讬砖 诇讛拽砖讜转 诪讗讬 住诇拽讗 讚注转讬讛 讚转诇诪讜讚讗 诪注讬拽专讗 诇驻专砖 讛讗讬 '诪讜旨诐' 讚讬讜讞住讬谉 讜诇讗 驻讬专砖 诪讜旨诐 诪诪砖 讻讚讚讞讬 诇讬讛 讗讞专 讻讱? 讜谞专讗讛 诇讬 讘住"讚 讚讗讬 诪讜诐 诪诪砖 诇诪讗讬 讗爪讟专讬讱 诇诪讬诪专 讗讞专 砖讻讘专 讗诪专 讻旨只诇旨指讱职 讬指驻指讛? 讜诇讻谉 驻讬专砖 讻旨只诇旨指讱职 讬指驻指讛 注诇 讛讙讜祝 讜旨诪讜旨诐 讚讬讜讞住讬谉 谞诪讬 讗值讬谉 讘旨指讱职.
诪讬讛讜 讬砖 诇讛讘讬谉 注诇 讬讜讞住讬谉 讗讬讱 拽专讬 诇讬讛 诪讜旨诐? 讜谞专讗讛 诇讬 讚拽讗讬 注诇 诪诪讝专讜转 讜讛诪诪讝专 谞讜讟专讬拽讜谉 '诪讜诐 讝专' 讜诇讝讛 讗诪专 讜旨诪讜旨诐 讚诪诪讝专讜转 讗值讬谉 讘旨指讱职.
讜讛谞讛 诪讛讻讗 诪砖诪注 诪专讬诪专 讛讜讗 讚讬诇讬祝 诪讛讗讬 讜诇讗讜 讘专讬讬转讗 讚转谞讬 专讘 讬讜住祝 讜讘讬讘诪讜转 (讬讘诪讜转 拽讗.) 拽转谞讬 讛讗讬 拽专讗 讘讘专讬讬转讗 讚转谞讬 专讘 讬讜住祝? 讜讬砖 诇讜诪专 讚诇注讜诇诐 讛讜讗 讻诪讜 砖讗诪专讜 讻讗谉, 讜讘讬讘诪讜转 拽讬爪专 转诇诪讜讚讗 讜谞拽讬讟 讛讜讻讞讗 讚讛讗讬 拽专讗 讻诪讛 讚转谞讬 专讘 讬讜住祝 讜讻谉 讘住谞讛讚专讬谉 (住谞讛讚专讬谉 诇讜:) 谞拽讬讟 讻讚讛讻讗 讜讝讛 注讬拽专.



讜职讛指讗执讬讻旨指讗 "讗讜旨专执讬旨指讛 讛址讞执转旨执讬"? 诪址讗讬 诇指讗讜, 讚旨职讗址转旨执讬 诪值讞值转? 诇指讗, 讚旨职讬指转执讬讘 讘旨职讞值转 (砖诪讜讗诇 讘 讻讙, 诇讟). 拽砖讗 讻讘专 转讬专抓 诇讜 讘'爪侄诇侄拽 讛指注址诪旨讜止谞执讬' 讚讬转讬讘 讘注诪讜谉 讜诪讗讬 诪拽砖讬 诪讛讻讗 讚讛讜讗 讛讚讬谉 讻讗谉?
讜谞专讗讛 诇讬 讘住"讚 讚住讘专 讛诪拽砖谉 讘讗讜专讬讛 诪砖诪注 讟驻讬 讚讗转讬 诪讞转 诪砖讜诐 讚谞转谉 讛谞讘讬讗 拽专讗讜 讘' 驻注诪讬诐 讘讚讘专 讛' 讘砖诐 讗讜专讬讛 讛讞转讬 讚讻转讬讘 讘砖诪讜讗诇 (砖诪讜讗诇 讘' 讬讘, 讟) 诪址讚旨讜旨注址 讘指旨讝执讬转指 讗侄转 讚职旨讘址专 讛殖' 诇址注植砖讉讜止转 讛指专址注 讘旨职注值讬谞指讬讜 讗值转 讗讜旨专执讬指旨讛 讛址讞执转执旨讬 讛执讻执旨讬转指 讘址讞侄专侄讘 讜职讗侄转 讗执砖职讈转旨讜止 诇指拽址讞职转指旨 诇职旨讱指 诇职讗执砖指旨讈讛 讜职讗止转讜止 讛指专址讙职转指旨 讘职旨讞侄专侄讘 讘职旨谞值讬 注址诪旨讜止谉 讜讻讜' 注值拽侄讘 讻执旨讬 讘职讝执转指谞执讬 讜址转执旨拽址旨讞 讗侄转 讗值砖侄讈转 讗讜旨专执讬指旨讛 讛址讞执转执旨讬 诇执讛职讬讜止转 诇职讱指 诇职讗执砖指旨讈讛, 讜拽砖讗 诇诪讛 讛讗专讬讱 诇拽专讗讜 讘' 驻注诪讬诐 讘砖诐 讗讜专讬讛 讛讞转讬 讜诇讗 讗诪专 讗讜专讬讛 讘住转诐? 讗讱 讛讚讘专讬诐 诪讜讻讬讞讬谉 砖讛讜讗 讛讬讛 讙专 讜诇讻谉 讛讝讻讬专讜 讘砖诐 讗讜专讬讛 讛讞转讬 诇讜诪专 砖讛讬讛 讙专 讻讚讬 诇讛驻诇讬讙 讘讝讛 讛转讜讻讞讛 注诇 讗讜转讜 注讜谉 讜诇讜诪专 讚讗讬讻讗 讞诇讜诇 讛' 讟驻讬 讘讝讛 诪砖讜诐 讚讛讬讛 讙专 讜讻讱 注砖讬转 诇讜.
讜讻诪讜 砖讗诪专讜 讘讙诪专讗 讚讬讘诪讜转 (讬讘诪讜转 注讟.) 注诇 讘旨职谞值讬 专执爪职驻指旨讛 讘址转 讗址讬指旨讛 讚转诇讜 讗讜转诐 讘注讘讜专 讛讙讘注讜谞讬诐 讜讛讗 讻转讬讘 (讚讘专讬诐 讻讗, 讻讙) 诇止讗 转指诇执讬谉 谞执讘职诇指转讜止 注址诇 讛指注值抓 讗诪专 专讘讬 讬讜讞谞谉 诪砖讜诐 专讘讬 砖诪注讜谉 讘谉 讬讛讜爪讚拽 诪讜讟讘 砖转注拽专 讗讜转 讗讞转 诪谉 讛转讜专讛 讜讬转拽讚砖 砖诐 砖诪讬诐 讘驻专讛住讬讗 砖讛讬讜 注讜讘专讬诐 讜砖讘讬诐 讗讜诪专讬诐 诪讛 讟讬讘谉 砖诇 讗诇讜 讛诇诇讜? 讘谞讬 诪诇讻讬诐 讛诐! 讜诪讛 注砖讜? 驻砖讟讜 讬讚讬讛诐 讘讙专讬诐 讙专讜专讬诐. 讗诪专讜 讗讬谉 诇讱 讗讜诪讛 砖专讗讜讬诐 诇讛讚讘拽 讘讛 讻讝讜 讜诪讛 讘谞讬 诪诇讻讬诐 讻讱 讘谞讬 讛讚讬讜讟讜转 注诇 讗讞转 讻诪讛 讜讻诪讛 讜诪讛 讙专讬诐 讙专讜专讬诐 讻讱 讬砖专讗诇 注诇 讗讞转 讻诪讛 讜讻诪讛! 诪讬讚 谞转讜住驻讜 注诇 讬砖专讗诇 诪讗讛 讜讞诪砖讬诐 讗诇祝 讜讻讜 注讬讬谉 砖诐. 讜讻谉 讛拽砖讜 注讜讚 砖诐 讘讙诪专讗 讛讗 讻转讬讘 (讚讘专讬诐 讻讚, 讟讝) 诇止讗 讬讜旨诪职转讜旨 讗指讘讜止转 注址诇 讘指旨谞执讬诐 讜讻讜' 砖讛讬讜 讛讗讜诪讜转 讗讜诪专讬诐 讗讬谉 讗讜诪讛 讝讜 专讗讜讬讛 诇讛讚讘拽 讘讛 砖讛专讬 驻砖讟讜 讬讚讬讛诐 讘讙专讬诐 诇讬讟讜诇 诪讝讜谞讜转讬讛诐 讜诇讗 谞注砖讛 讘讛诐 谞拽诪讛 注讬讬谉 砖诐.
谞诪爪讗 讛谞讜讙注 讘讙专讬诐 诇讛专注 诇讛诐 讬讛讬讛 诪讝讛 讞诇讜诇 讛砖诐 讬讜转专 讜诇讻谉 驻讬专砖 诇讜 讘转讜讻讞转讜 砖讛专讙 讗转 讗讜专讬讛 讛讞转讬 砖讛讬讛 讙专 讜讗转 讗砖转讜 诇拽讞 讜诇讻谉 讛诪拽砖谉 住诇拽讗 讚注转讬讛 诪注讬拽专讗 讚讗讜专讬讛 讗转讬 诪讞转 讜讗祝 注诇 驻讬 讻谉 讛转专爪谉 讗诪专 诇讜 讙诐 讻讗谉 诇讗 讛讜讛 讙专 讗诇讗 讚讬转讬讘 讘讞转.



讗指诪址专 拽职专指讗: "讜职谞指砖讉职讗讜旨 讗执转旨指讱职", 讘旨职讚讜止诪执讬诐 诇指讱职 (讘诪讚讘专 讬讗, 讟讝). 拽砖讗 讻讬讜谉 讚诇驻讬 讛讗诪转 讛住谞讛讚专讬谉 爪专讬讻讬谉 诇讛讬讜转 诪谞讜拽讬谉 诪谉 诪讜诐 诪诪砖 诪谞讗 诇讬讛 诇讚专讜砖 讚讜止诪执讬谉 诇指讱职 讗讬讞讜住 诇讬诪讗 讚讜诪讬谉 诇讱 讘诇讗 诪讜诐?
讜谞专讗讛 诇讬 诪砖讜诐 讚讻转讬讘 '讜职谞指砖讉职讗讜旨 讗执转旨指讱职' 讜讚专讬砖 讜谞砖讗讜 诇砖讜谉 谞砖讬讗讜转 讜诪爪讬谞讜 讚谞拽讬讟 谞砖讬讗讜转 讗讬讞讜住 讚讻转讬讘 砖职讉讗讜旨 讗侄转 专止讗砖讈 讻指旨诇 注植讚址转 讘职旨谞值讬 讬执砖职讉专指讗值诇 诇职诪执砖职讈驻职旨讞止转指诐 诇职讘值讬转 讗植讘止转指诐 (讘诪讚讘专 讗, 讘) 讜讻谉 谞拽讬讟 讘讘谞讬 拽讛转 (讘诪讚讘专 讚, 讘) 谞指砖止讉讗 讗侄转 专止讗砖讈 讘职旨谞值讬 拽职讛指转 诇职诪执砖职讈驻职旨讞止转指诐 诇职讘值讬转 讗植讘止转指诐 诇讘讬转 讗讘讜转诐 诇诪砖驻讞讜转诐, 谞指砖止讉讗 讗侄转 专止讗砖讈 讘职旨谞值讬 讙值专职砖讈讜止谉 诇职讘值讬转 讗植讘止转指诐 诇职诪执砖职讈驻职旨讞止转指诐 (讘诪讚讘专 讚, 讻讘), 讻讬 诪谉 讛讬讞讜住 讬讛讬讛 谞砖讬讗讜转 专讗砖 讚转驻讗专转 讘谞讬诐 讗讘讜转诐.





驻谞讬 讬讛讜砖注

讗"专 讬讛讜讚讗 讗诪专 专讘 讝讜 讚讘专讬 专"诪 讗讘诇 讞讻诪讬诐 讗讜诪专讬诐 讻诇 讛诪砖驻讞讜转 讘讞讝拽转 讻砖专讜转 注讜诪讚讜转. 注讬讬谉 诪讛 砖讻转讘转讬 诇注讬诇 讚祝 注"讗 注"讘 讘讛讗 讚专讘 讬讛讜讚讗 讙讜驻讗 诇讗 诪谞住讬讘 讗讬转转讗 诇讘专讬讛 讜讗诪专 诪讬 讬讚注谞讗 诪讛讬讻讗 讗谞住讬讘 讗祝 注诇 讙讘 讚住"诇 讛讻讗 讚诇讞讻诪讬诐 讻诇 讛诪砖驻讞讜转 讘讞讝拽转 讻砖专讜转 注讜诪讚讜转 讜讛转诐 谞诪讬 拽讗诪专 诪砖诪讬讛 讚砖诪讜讗诇 讝讜 讚讘专讬 专"诪 讗讘诇 讞讻诪讬诐 讗讜诪专讬诐 讻诇 讛讗专爪讜转 讘讞讝拽转 讻砖专讜转 注讜诪讚讜转 讗诇讗 讚讗驻"讛 诪讞诪讬专 注诇 注爪诪讜 讛讬讛 讻讚驻专讬砖讬转 砖诐 讜注讬"诇 讚讛讗 讚拽讗诪专 专讘 讬讛讜讚讗 讗诪专 专讘 讝讜 讚讘专讬 专"诪 讛讬讬谞讜 讝讜 讜住讘讬专讗 诇讬讛 讻讬讜谉 讚住转诐 诪砖谞讛 讻专讘讬 诪讗讬专 讜讻讛"讙 讗砖讻讞谉 诇讛讚讬讗 讘驻专' 讗诇诪谞讛 诇讻"讙 讚祝 住"谉 讚讗讬讻讗 讚讜讻转讗 讚拽讗诪专 讝讜 讜住"诇 注"砖. 讜讘讝讛 讬砖 诇讬讬砖讘 诇砖讜谉 讛讟讜专 讗"注 住讬诪谉 讘' 砖谞转谉 讟注诐 诇讚讘专讬 讛驻讜住拽讬诐 讻住转诐 诪砖谞讛 讚讬讚谉 注讬讬谉 砖诐. 讜讻讬讜爪讗 讘讝讛 讻转讘 诇转专抓 讘注诇 讚专讬砖讛 讜驻专讬砖讛 讜讛讘讬讗 专讗讬讬讛 诪驻' 诪爪讜转 讞诇讬爪讛 讚讗讬讻讗 讝讜 讜住"诇 讗诇讗 讚讛讘"讞 讘拽讜谞讟专住 讗讞专讜谉 砖诐 讻转讘 讚诪驻' 诪爪讜转 讞诇讬爪讛 讗讬谉 专讗讬讬讛 讗讘诇 讝讜 讛专讗讬讬讛 砖讻转讘转讬 诪驻专拽 讗诇诪谞讛 诇讻"讙 诇注谞"讚 专讗讬讬讛 讗诇讬诪转讗 讛讬讗 讜讗讬谉 诇讛讗专讬讱 讻讗谉:


转讜住驻讜转 讘讚"讛 讗讬谉 讘讜讚拽讬谉 讻讜' 讜讗"转 讗诪讗讬 诇讗 拽转谞讬 讗讬谉 讘讜讚拽讬谉 诪砖讟专讜转 讻讜' 讜讗"转 谞讬转谞讬 谞诪讬 讗讬谉 讘讜讚拽讬谉 诪谞砖讬讗讜转 讻驻讬诐 讜转专讜诪讛 讜讻讜'. 注讬讬谉 讘诇砖讜谉 讛转讜住驻讜转 驻专拽 讛讗砖讛 砖谞转讗专诪诇讛 诪讛 砖讻转讘讜 讘讝讛 诪讬讛讜 诇讜诇讬 讚讘专讬讛诐 讛讬讛 讘讗驻砖专 诇讜诪专 讚讛讗 讚讗诪专讬谞谉 讛转诐 讘讻诇 讛谞讱 讚诪注诇讬谉 诇讬讜讞住讬谉 讛讬讬谞讜 讛讬讻讗 讚诇讗 拽专讗 注诇讬讜 注专注讜专 讚讜拽讗 讜讻诪"讚 讚讗驻"讛 讘注讬 讘讚讬拽讛 讗讜 讗祝 诇诪"讚 讻诇 讛诪砖驻讞讜转 讘讞讝拽转 讻砖专讜转 讛谉 谞诪讬 讗讬讻讗 诇讗讜拽诪讗 讻讙讜谉 砖讗讬谉 讗谞讜 讬讜讚注讬谉 讘讜 讻诇诇 诪讗讬讝讛 诪砖驻讞讛 讛讜讗 讜讻砖讬讟转 讻诪讛 驻讜住拽讬诐 讚住"诇 讛讻讬 注讬讬谉 讘讟讗"注 讜讘砖"注 住讬诪谉 讘' 诪砖讗"讻 讛讻讗 讘诪砖谞转讬谞讜 讚讗讬讬专讬 讘拽专讗 注诇讬讜 注专注讜专 讗讬讻讗 诇诪讬诪专 讚诇讗 诪讛谞讬 诇讛注诇讜转讜 诪谞砖讬讗转 讻驻讬诐 讜诪转专讜诪讛 讗诇讗 讚讘专 讘专讜专 讘注讬谞谉 讜诇讻讗讜专讛 住讘专讗 谞讻讜谞讛 讛讬讗 讜讗祝 诇诪讗谉 讚诇讗 诪转谞讬 讛讗 讚拽专讗 注诇讬讜 注专注讜专 讗驻"讛 诪讜讚讛 讚诪转谞讬转讬谉 诪讬诇转讗 讚驻住讬拽讗 谞拽讬讟 讚讛讱 讘讚讬拽讛 讚讚' 讗诪讛讜转 讜讚讗讬 诪讛谞讬 讗祝 讘拽专讗 注诇讬讜 注专注讜专 讜注讬讬谉 讘讝讛 讘讘"讞 讜讘讘讬转 砖诪讜讗诇. 讗诇讗 讚讛转讜住驻讜转 诇砖讬讟转讬讛讜 砖讻转讘讜 讘驻' 讛讗砖讛 砖谞转讗专诪诇讛 诇讞讚 驻讬专讜砖讗 讚住讜讙讬讬讗 讚讛转诐 谞诪讬 讗讬讬专讬 讘拽专讗 注诇讬讜 注专注讜专 讜讗"讻 诪砖诪注 讚讘讻诇 注谞讬谉 诪注诇讬谉 诪谞砖讬讗转 讻驻讬诐 诇讬讜讞住讬谉 注"砖 讜诇讚注转讬 注讚讬讬谉 爪专讬讱 注讬讜谉:


讘讗"讚 讗祝 注"讙 讚砖讞讬讟讛 讻砖专讛 讘谞砖讬诐 讜讘注讘讚讬诐 讛讬讬谞讜 讚讬注讘讚 讗讘诇 诇讻转讞讬诇讛 诇讗 注讘讚讬 讻"讗 讻砖专讬诐 讜诪讬讜讞住讬谉 注讻"诇. 讜诇讻讗讜专讛 讬砖 诇讛拽砖讜转 诪讛讗 讚拽转谞讬 讘讝讘讞讬诐 专"驻 讻诇 讛驻住讜诇讬谉 砖砖讞讟讜 砖讞讬讟转谉 讻砖讬专讛 砖讛砖讞讬讟讛 讻砖讬专讛 讘讝专讬诐 讘谞砖讬诐 讜讘注讘讚讬诐 讜诪拽砖讛 讛砖"住 讚讬注讘讚 讗讬谉 诇讻转讞诇讛 诇讗 讜专诪讬谞讛讜 讻讜' 讜诪住讬拽 讛转诐 讛"讛 讚讗驻讬诇讜 诇讻转讞诇讛 讻讜' 注讬讬谉 砖诐 讗诇讗 讚诇讗 拽砖讛 诪讬讚讬 讚讛讗 讚讗诪专讬谞谉 讛转诐 讚讻砖讬专讬谉 讗祝 诇讻转讞诇讛 讛讬讬谞讜 诪讚讬谉 转讜专讛 讜讚讗讬 讻砖讬专讬谉 讗祝 诇讻转讞诇讛 讜诇讗驻讜拽讬 诪诪讗讬 讚住"讚 诪注讬拽专讗 讚讗讬谉 讻砖讬专讬谉 诇讻转讞诇讛 讻诇诇 讗诇讗 讘讚讬注讘讚 讛拽专讘谉 讻砖专 诪砖讗"讻 诪讛 砖讻转讘讜 讛转讜住驻讜转 讻讗谉 讚诇讻转讞诇讛 诇讗 注讘讚讬 讻"讗 讻砖讬专讬谉 讜诪讬讜讞住讬谉 讛讬讬谞讜 诪诪谞讛讙 讜住诇住讜诇 砖谞讛讙讜 讛讻讛谞讬诐 诇诪注诇讛 讘注诇诪讗 讻谉 谞"诇 讘讻讜讜谞转 讛转讜住驻讜转:


专砖"讬 讘讚"讛 讜谞砖讗讜 讗转讱 讙专住讬谞谉 讻讜' 讜讻"讻 讛转讜住驻讜转 讘砖诐 专砖"讬 讝"诇 讚诇讗 讙专住讬谞谉 讘诪砖讗 讛注诐 砖讛专讬 讙讘讬 砖讻讬谞讛 讻转讬讘 讻讜' 注讻"诇. 讜讛讜讗 诪诇砖讜谉 专砖"讬 讘驻专拽 讗讞讚 讚讬谞讬 诪诪讜谞讜转 讚祝 诇"讜 讗诇讗 讚诪讛专砖"诇 讘讞讻诪转 砖诇诪讛 讻转讘 砖诐 砖讛拽砖讜 讘讬砖讬讘讛 讚讛讜讬 讚诇讗 讻专讘讬 讬讛讜讚讗 讜讚诇讗 讻专讘谞谉 讚驻"拽 讚住谞讛讚专讬谉 讚祝 讟"讜 讚专讘讬 讬讛讜讚讗 讚专讬砖 诪讜谞砖讗讜 讗转谉 讚驻' 讘讛注诇讜转讱 讗转谉 讘讚讜诪讬谉 诇讱 讜专讘谞谉 讚专砖讜 讗转讱 讜讗转 讘讛讚讬讬讛讜 讜注"砖 讘诪讛专砖"诇 讜诪讛专砖"讗 讝"诇 讘讗专讬讻讜转 讜诇注谞"讚 诇讗 讬讚注谞讗 诪讗讬 拽砖讬讗 诇讛讜 讚专讘讬 讬讛讜讚讛 讙讜驻讗 诇讗 讚专讬砖 讛转诐 讗转讱 讘讚讜诪讬谉 诇讱 诇讚专砖讛 讚诇讚讜专讜转 驻住讜诇讬谉 讗诇讗 诇讗驻讜拽讬 诪讚专砖讗 讚转"拽 讚拽讗诪专 讗转讱 讜讗转 讘讛讚讬讬讛讜 拽讗诪专 专"讬 讚讗讬爪讟专讬讱 诇讗转讱 讘讚讜诪讬谉 诇讱 讗祝 讗诐 讬讛讬讛 讛讟注诐 诪砖讜诐 讻讘讜讚 讛砖讻讬谞讛 讘讗讜转讜 砖注讛 讚讘注讬 讘讚讜诪讬谉 诇讱 讜讛讗 讚讗诪专讬谞谉 讛转诐 诪注讬拽专讗 注诪讱 诪砖讜诐 砖讻讬谞讛 诇讗 讗讬讬专讬 讻诇诇 诇注谞讬谉 诪讬讜讞住讬谉 讗诇讗 讻诪讜 砖驻专砖"讬 砖诐 讘注谞讬谉 讗讞专 诪砖讗"讻 讛讻讗 讜讘驻' 讗' 讚讬谞讬 诪诪讜谞讜转 讚诪讬讬转讬 诪注讬拽专讗 诪拽专讗 讚讜讛转讬爪讘讜 注诪讱 诇注谞讬谉 讚诇讚讜专讜转 讘注讬谞谉 诪讬讜讞住讬谉 讚讜拽讗 讜拽专讜讘 讛讚讘专 诇讜诪专 讚讛讻讗 谞诪讬 讗住讬驻讗 讚拽专讗 住诪讬讱 讚讻转讬讘 讜谞砖讗讜 讗转讱 讘诪砖讗 讛注诐 讚讛讬讬谞讜 讗转讱 讘讚讜诪讬谉 诇谉 讜讗驻"讛 诪拽砖讛 讛砖"住 讜讚诇诪讗 诪砖讜诐 砖讻讬谞讛 讗"讻 注"讻 讚讛讗 讚诪住讬拽 专讘讬 谞讞诪谉 讛讬讬谞讜 诪拽专讗 讚讜讛拽诇 诪注诇讬讱 讜谞砖讗讜 讗转讱 讚讻转讬讘 讘讬转专讜. 诪讬讛讜 讛讗 讚诇讗 诪讬讬转讬 专讘讬 讗讞讗 诪注讬拽专讗 诪拽专讗 讚讬转专讜 谞专讗讛 诪砖讜诐 讚诪拽专讗 讚讬转专讜 诇讗 砖诪注讬谞谉 讗诇讗 讚诪讛讚专讬谞谉 诇讻转讞诇讛 讗诪讬讜讞住讬谉 讚讜诪讬讗 讚讻诇 讛谞讱 讚讗诪专 讬转专讜 讜讗转讛 转讞讝讛 讗谞砖讬 讞讬诇 讜诪谞讜 砖讘注 诪讬讚讜转 讜讗驻"讛 讗讬谉 诪注讻讘讬谉 讘讚讬注讘讚 诪砖"讛 诪讬讬转讬 谞诪讬 拽专讗 讚讜讛转讬爪讘讜 注诪讱 讚驻' 讘讛注诇讜转讱 讚诪砖诪注 砖砖谞讛 讛讻转讜讘 诇注讻讘 讜诇驻"讝 诪爪讬谞谉 诇诪讬诪专 讚专讘讬 谞讞诪谉 诇讗 驻诇讬讙 讗讚专讘 讗讞讗 诪讚诇讗 拽讗诪专 讗诇讗 讜讘讝讛 谞转讬讬砖讘 诇砖讜谉 讛专诪讘"诐 讝"诇 砖讛讘讬讗 讘讛诇' 住谞讛讚专讬谉 拽专讗 讚讜讛转讬爪讘讜 注诪讱 讻谉 谞"诇:


砖诐 讜讛讗讬讻讗 讗讜专讬' 讛讞转讬 诪讗讬 诇讗讜 讚讗转讬 诪讞转. 拽砖讬讗 诇讬 诪讗讬 住"讚 讚讗转讬 诪讞转 诪诪砖 砖讛讜讗 诪讝' 讗讜诪讜转 讜讗"讻 讘转 砖讘注 讛讬讗讱 讛讜转专讛 诇讜 讛讗 拽讬"诇 讚讘讙讬专讜转谉 讗住讬专讬 诪诇讗 转转讞转谉 讘诐 讜讗驻砖专 讚讛砖转讗 住"诇 讚诇讗 转转讞转谉 诪讛诐 讘讙讬讜转谉 拽讗讬 讜讘讙讬专讜转谉 诇讗 讛讜讬 讗诇讗 诪讚专讘谞谉 讜讛讬讬谞讜 讻讚住"诇 诇讚专讘' 诪注讬拽专讗 讘驻' 讛注专诇 讜诪讻"砖 讚讗"砖 讟驻讬 诇驻讬 砖讬讟转 讛住讜讘专讬诐 讚讗祝 诇诪住拽谞讗 讚诇讗 转转讞转谉 讗讬讬专讬 讘讙讬专讜转谉 讛讬讬谞讜 讚讜拽讗 诇讗讜转谉 砖谞转讙讬讬专讜 讘注爪诪谉 讗讘诇 讗讜转谉 讛谞讜诇讚讬谉 诪讛谉 诇讗 讗住讬专讬 讗诇讗 诪讚专讘谞谉 讜诪讙讝专讛 讚讚讜讚 讙讝专 注诇 讛谞转讬谞讬诐 讜讗"讻 讛讗讬 砖注转讗 讚讗讜专讬' 讜讚讗讬 拽讚讬诐 诇讗讜转讛 讙讝讬专讛. 诪讬讛讜 讘诪讚专砖 诪爪讗转讬 讚讗讜专讬' 讘注爪诪讜 讛讬讛 诪讞转 诪诪砖 谞讜砖讗 讻诇讬讜 砖诇 讙诇讬转 讛讬讛 讜讘讗诪转 谞注谞砖 讚讜讚 注诇 砖讛砖讬讗讜 诇讘转 砖讘注 讜讗"诇 讛拽讘"讛 讞讬讬谉 讗砖转谉 谞转转 诇讜 讜讛讜讗 讚诇讗 讻诪住拽谞转 转诇诪讜讚讗 讚讬讚谉 讚讛讻讗 讜讘讚专讜砖 讛讗专讻转讬:





诪专讗讬转 讛注讬谉

讗诪专 专讘 讬讛讜讚讛 讗诪专 专讘 讗专讘注 诪讗讜转 讬诇讚讬诐 讛讬讜 诇讜 诇讚讜讚 讜讻诇诐 讘谞讬 讬驻"转 讜讻讜'. 注讬讬谉 诪"砖 讛专讬讘"砖 讝"诇 讘转砖讜讘讜转讬讜 专讬砖 住讬诪谉 砖爪"讞 讜诪"砖 讗谞讬 讛讚诇 讘讛讙讛讜转讬 诇讛' 诪诇讻讬诐 讘住"讚:





讬诐 砖诇 砖诇诪讛

讚讬谉 讚讻诇 讛讗专爪讜转 讘讞讝拽讜转 讻砖专讜转 讛谉 注讜诪讚转 讜讗讬谉 爪专讬讱 诇讘讚讜拽 讗讞专 诇讜讬 讗讜 讬砖专讗诇 讛讘讗 诇讬砖讗 讗砖讛 砖诪讗 诪诪讝专 讗讜 讗讞讚 诪谉 驻住讜诇讬 拽讛诇 讛讜讗 讗诇讗 诪砖讬讗讬谉 讗讜转讜 讘诇讗 讘讚讬拽讛 讗驻讬' 讗讬谉 诇讜 讞讝拽转 讻砖专讜转. 讜讙诐 讛讗讜诪专 讻讛谉 讗谞讬 诪讜转专 诇讗讻讜诇 讗驻讬' 讘转专讜诪讛 讚讗讜专讬讬转讗 诪住转诪讛 讘诇讗 讘讚讬拽讛 讜讻诪讜 砖讗讘讗专 讙"讻 讘住讬' 讬"讘 讜讙诐 砖诐 讬讘讗专 讚讬谉 讻讛讜谞讛 诇注谞讬谉 谞讬砖讜讗讬谉 讜诇注谞讬谉 注专注讜专.


诪住拽讬谞谉 讘住讜讙讬讗 讗诪专 砖诪讜讗诇 诪砖诪讬讛 讚住讘讗 讘讘诇 讘讞讝拽转 讻砖专讛 注讜诪讚转 注讚 砖讬讜讚注 诇讱 讘诪砖驻讞讛 砖讗转讛 讘讗 诇讘讚讜拽 讘诪讛 谞驻住诇讛 砖讗专讬 讗专爪讜转 讘讞讝拽转 驻住讜诇 讛谉 注讜诪讚讜转 注讚 砖讬讜讚注 诇讱 讘诪讛 谞讻砖专讛 讗专抓 讬砖专讗诇 诪讜讞讝拽 诇驻住讜诇 驻住讜诇 诪讜讞讝拽 诇讻砖专 讻砖专. 讛讗 讙讜驻讗 拽砖讬讗 讗诪专转 诪讜讞讝拽 诇驻住讜诇 驻住讜诇 讛讗 住转诪' 讻砖专 讜讛讚专 转谞讬 诪讜讞讝拽 诇讻砖专 讻砖专 讛讗 住转诪讗 驻住讜诇 讗诪专 专讘 讛讜谞讗 诪砖诪讬' 讚专讘 诇"拽 讻讗谉 诇讛砖讬讗讛 讗砖讛 住转诪讗 讘注讬 讘讚讬拽讛 讻讗谉 诇讛讜爪讬讗 讗砖讛 诪讬讚讜 砖谞砖讗 讻讘专 讗砖讛 诪住转诪讗 诇讗 诪驻拽讬谞谉. 讜驻讬' 讛转讜住驻' 讻讗谉 诇讛砖讬讗讛 讗砖讛 驻讬' 诪讬讜讞住讜转 诪讚' 讗诪讛讜转 讚讗讝 诪砖讜诐 讬砖专讗诇 诇讗 爪专讬讱 诇讛讬讜转 讘讞讝拽转 讻砖专 讚讘诇讗讜 讛讻讬 诪讜转专 讘讬砖专讗诇' 讻讚讗诪' 讘注诇诪讗 讙讘讬 讙讜' 讛谞讜诇讚 诪讙讜讬 讛讘讗 注诇 讘转 讬砖专讗诇 讚讗"诇 讝讬诇 讙诇讬 讗讜 谞住讬讘 讘转 诪讬谞讱 讗诇诪讗 诪砖诪注 讚讘诪拽讜诐 砖讗讬谉 诪讻讬专讬谉 讗讜转' 谞讜转谞讬谉 诇讜 讬砖专讗诇讬转 讜诪讜转专 诇讬砖讗谞讛. 转讜 诪住讬拽 讗诪专 专讘 讬讜讚讗 讗诪专 砖诪讜讗诇 讝讜 讚讘专讬 专"诪 驻讬' 诪转谞讬转讬谉 讚拽转谞讬 讚注诇讜 驻住讜诇讬谉 诇讗"讬 讜诪砖诪注 讚讻诇 讛讗专爪讜转 讗讬谞谉 讘讞讝拽转 诪讬讜讞住讜转 讞讜抓 诪讘讘诇 讘诇讘讚 专"诪 讛讜讗 讚住"诇 讛讻讬 讗讘诇 讞讻诪讬诐 讗诪专讜 讻诇 讛讗专爪讜转 讘讞讝拽转 讻砖专讜转 讛谉 注讜诪讚讜转 讜诪住讬拽 讗诪讬诪专 砖专讬 诇讬' 诇专讘 讛讜谞讗 讘专 谞转谉 诇诪讬谞住讘 讗讬转转' 诪讞讜讝讬讬转' 讗讘诇 专讘 讗砖讬 诪讗讬 讚注转讬讱 讚讗诪专 专讘 讬讛讜讚讗 讗诪专 砖诪讜讗诇 讝讜 讚讘专讬 专"诪 讗讘诇 讞讻诪讬诐 讗诪专讜 讻诇 讛讗专爪' 讘讞讝拽转 讻砖专讜转 讛谉 注讜诪讚转 讜讛讗讬 讘讬 专讘 讻讛谞讗 诇讗 诪转谞讬 讛讻讬 讜讘讬 专讘 住驻专讗 诇讗 诪转谞讬 讛讻讬 讜讘讬 专讘 讝讘讬讚 诇讗 诪转谞讬 讛讻讬 讗驻"讛 诇讗 拽讘诇讛 诪讬谞讬' 诪砖讜诐 讚砖诪注讬 诇讬' 诪专讘 讝讘讬讚 诪谞讛专讚注讗 讜讻转讘 讛专讗"砖 诇讻讗讜专讛 谞专讗讛 讚讗注"讙 讚注讘讬讚 讗诪讬诪专 注讜讘讚讗 诇拽讜诇讗 讚诇讬转 讛诇讻转讗 讻讜讜转讬' 讚专讘 讗砖讬 讚讛讜讗 讘转专讗讛 驻诇讬讙 注诇讬讛. 讜注讜讚 讚讻诇讛讜 讗诪讜专讗讬 讚诇注讬诇 讗讬讬专讬 讘驻住讜诇' 讬讜讞住讬谉 诇砖讗专讬 讗专爪讜转 讜讗驻讬' 讘讗"讬 讗诪专讜 诇讛砖讬讗讜 讗砖讛 爪专讬讱 讘讚讬拽讛 讜讻谉 驻讬' 专砖"讬 讘驻专' 讘' 讚讻转讜讘讜转 讜讗讬谞讜 谞讗诪谉 诇讛砖讬讗讜 讗砖讛 讚诪砖讜诐 诪注诇讛 讚讬讜讞住讬谉 爪专讬讱 诇讘讚讜拽 讗讞专 讻诇 讗讚诐 拽讜讚诐 砖讬砖讬讗讜 讗砖讛 讜讛拽砖讛 注诇讬讜 专"转 诪讛讗 讚讗诪专讬谞谉 讘驻专拽讬谉 诇拽诪谉 讘诪转谞讬转讬谉 讚拽转谞讬 讛谞讜砖讗 讗砖讛 爪专讬讱 砖讬讘讚讜拽 讘讚' 讗讬诪讛讜转 讚讚讜拽讗 讻讛谉 讘讜讚拽 讗讘诇 讗砖讛 讗讬谞讛 讘讜讚拽讛 讚诇讗 讛讜讝讛专讜 讻砖专讜转 诇讛讬谞砖' 诇驻住讜诇讬谉 讜驻讬' 专"转 诇讛砖讬讗讜 讗砖讛 讚拽转谞讬 讛转诐 讘驻"讘 讚讻转讜讘讜转 讛讬讬谞讜 诇讛砖讬讗 讗砖讛 诪讚' 讗诪讛讜转 讻讚转谞谉 诇拽诪谉 讛谞讜砖讗 讗砖讛 讜讻讜'. 讜讗讝 讗讬谉 爪专讬讱 诇讘讚拽 讗讞专 讘转讜 讜诪讜转专转 诇讻讛谉 讛诪砖诪砖 注"讙 讛诪讝讘讞 讜讘谞讜 诪砖诪砖 注"讙 讛诪讝讘讞 讘诇讗 讘讚讬拽讛 讜讛"拽 讗讬谞讜 谞讗诪谉 诇讛砖讬讗讜 讗砖讛 讘讚讜拽讛 诇讛转讬专 讘谞讜 讜讘转讜 讗讘诇 诇讬讜讞住讬谉 讘注诇诪' 砖讗讬谉 讘讜 爪讚 讻讛讜谞讛 诇讗 讘注讬 讘讚讬拽讛 讜讛讘讬讗 专讗讬讬' 诪讛讗 讚讗诪专讬谞谉 讘驻' 讛讞讜诇抓 讝讬诇 讙诇讬 驻讬' 诇诪拽讜诐 砖讗讬谉 诪讻讬专讬谉 讗讜转讱 讗讜 谞住讬讘 讘转 诪讬谞讱 讜讗讬 诇讬讜讞住讬谉 讘注讬 讘讚讬拽讛 诪讗讬 讬讜注讬诇 诇讜 讛讙诇讜转 讜讛诇讗 诇讗 讬转谞讜 诇讜 讗砖讛 注讚 砖讬讘讚拽讜 讗讞专讬讜. 讜注讜讚 拽讗诪' 讛转诐 谞讗诪谉 讗转讛 诇驻住讜' 讗转 注爪诪讱 讜讗讬谞' 谞讗诪谉 讗转讛 诇驻住讜诇 讗转 讘谞讱 讗诇诪讗 讚讘谞讬诐 诪诪讬诇讗 讻砖专讬诐 讜诇讗 讘注讬 专讗讬讛 注"讻 讜讛讬讬谞讜 讻讚讘专讬 讛转讜住' 讚诇注讬诇 讜诇驻"讝 讗砖转讻讞 砖驻讬专 讛诇讻讛 讻讗诪讬诪专 讚注讘讚 注讜讘讚讗 讜诇讗 讗讬砖讙讞 讘专讘 讗砖讬 讗祝 讚讛讜讗 讘转专讗讬 诪砖讜诐 讚住讜讙讬讗 讚讛讞讜诇抓 谞诪讬 拽讗讬 讻讜讜转讬' 讜诪诪讬诇讗 谞诪讬 谞转讘讟诇讜 讚讘专讬 讛专诪"讛 砖讻转讘 讛讗 讚讗诪专讬谞谉 讻诇 讛诪砖驻讞讜转 讘讞讝拽讜转 讻砖专讜转 讛讬讬谞讜 诪讗谉 讚讗讬转 诇讬' 讻讘专 讞讝拽讜转 讻砖专讜转 讻讜'. 讚讛讛讬讗 注讜讘讚' 讚讛讞讜诇抓 诇讬转 诇讬' 讞讝拽讜转 讻砖专讜转 讻诇诇 讙诐 讛讟讜专 讛砖讬讙讜 诪砖讜诐 讚诇讬砖谞讗 讚讻诇 讛诪砖驻讞讜转 讘讞讝拽讜转 讻砖专讜转 诇讗 诪砖诪注 讛讻讬 注讜讚 讚拽讚拽 讛讟讜专 诪诇砖讜谉 专"转 砖讻转讘 讗讘诇 诇讬讜讞住讬谉 讘注诇诪讗 砖讗讬谉 讘讜 爪讚 讻讛讜谞讛 诇讗 讘注讬 讘讚讬拽讛 诪砖诪注 诪讚讘专讬讜 讚诇讬讜讞住' 讻讛讜谞讛 讘注讬 讘讚讬拽讛 讜讻"讻 讛专诪讘"诐 讝"诇 讻诇 讛讻讛谞讬诐 讘讝诪谉 讛讝讛 讘讞讝拽转 讻讛谞讬诐 讛谉 讜讗讬谞讜 讗讜讻诇讬谉 讗诇讗 讘拽讚砖讬 讛讙讘讜诇 讜讛讜讗 砖讬讛讬' 转专讜诪讛 诪讚讘专讬讛诐 讻讙讜谉 讞诇讛 讜转专讜诪讛 讘讝诪谉 讛讝讛 讗讘诇 转专讜诪讛 砖诇 转讜专讛 讗讬谞谉 讗讜讻诇讬谉 讗讜转讜 讗诇讗 讻讛谉 诪讬讜讞住 讜讗讬讝讛 讛讜讗 讻讛谉 诪讬讜讞住 砖讛注讬讚讜 诇讜 砖谞讬 注讚讬诐 砖讛讜讗 讻讛谉 讘谉 驻诇讜谞讬 讻讛谉 讜讘谉 驻诇讜谞讬 讘专 驻诇讜谞讬 注讚 讗讬砖 砖讗讬谉 爪专讬讱 讘讚讬拽讛 讜讛讜讗 砖砖讬诪砖 注"讙 讛诪讝讘讞 砖讗诇讜 诇讗 讘讚拽讜 讘"讚 讛讙讚讜诇 讗讞专讬讜 诇讗 讛讬讜 诪谞讬讞讬谉 讗讜转讜 诇注讘讜讚 注"讻 讜谞专讗讛 讚讗驻讬' 诇讬讞讜住讬讛 讻讛讜谞讛 讗讬谉 爪专讬讱 讘讚讬拽讛 讚讛讗 诪住讬拽 注诇 讛讛讬讗 诪砖谞讛 讚讛谞讜砖讗 讗砖讛 爪专讬讱 诇讘讚讜拽 讘讚' 讗诪讜转讬讛 讗诪专 专讘 讬讜讚讗 讗诪专 专讘 讝讜 讚讘专讬 专"诪 讗讘诇 讞讻诪讬诐 讗诪专讜 讻诇 讛诪砖驻讞讜转 讘讞讝拽' 讻砖专讜转 讛谉 讜讗诪专 专讘 讗讞讗 讘专 讙讜专讬讗 讗诪专 专讘 讗诐 拽专讗 注诇讬讜 注专注讜专 爪专讬讱 诇讘讚讜拽 讗讞专讬讜 讗诇诪讗 讚诪住转诪' 讗讬谉 爪专讬讱 砖讜诐 讘讚讬拽讛. 讜诪讬讛讜 讗驻砖专 讗注"讙 讚诇驻注诪讬诐 讗讬谉 爪专讬讱 讘讚讬拽讛 讛诇讻讛 讻住转诐 诪砖谞讛 砖爪专讬讱 讘讚讬拽讛 诇讻讛讜谞讛 讘讗砖讛 注讻"诇 讜讛谞讛 诪讛 砖讚拽讚拽 讘讚讘专讬 专"转 讻讜'. 讘讜讜讚讗讬 诇讗 专讗讛 诪讛 砖讻转讘 讘住驻专 讛讬砖专 诇讛讚讬讗 讜诇拽诪谉 讘住讬诪' 讬"讘 讗讘讬讗讛讜 讚讗驻讬' 诇转专讜诪讛 诇讗 讘注讬 讘讚讬拽讛 讜诇讗 讻讚讘专讬 讛专诪讘"诐 讜讛讚讬谉 注诪讜 讻诪讜 砖诪砖诪注 诪专' 讬讜讚讗 讗诪专 专讘 讚讗诪专 讝讜 讚讘专讬 专"诪 讻讜'. 讜诪讛 砖专爪讛 讛讟讜专 诇讬讬砖讘 讚砖诪讗 讛诇讻讛 讻住转诐 诪砖谞讛 讻讜' 讘注"讻 讛专诪讘"诐 讗讬谞讜 诪讬讜砖讘 讘讝讛 讚讛讗 讘讚讬拽讛 讚诪转谞讬转讬谉 讘讚' 讗讬诪讛讜转 拽讗诪专讜 讜讘讚讬拽' 砖诇 讛专诪讘"诐 诇注谞讬谉 讻讛讜谞讛 讛讬讬谞讜 砖讘讜讚拽讬谉 讗讞专讬讜 砖讛讜讗 诪讝专注 讻讛讜谞讛 讜讗讚专讘讛 讛专诪讘"诐 诪讜拽讬 诇诪转谞讬转讬谉 讘拽专讗 注诇讬讜 注专注讜专 讚讜讜拽讗 讜讗讬讬专讬 讘讬谉 注专注讜专 讚诪诪讝专转 讜讘讬谉 注专注讜专 讚讞诇诇 讻诪讜 砖讛讘讬讗 讛讟讜专 讙讜驻讗 讗讞"讻 讘砖诪讜 讜讚讜讜拽讗 诇专"转 诇讞讜讚 讛讜讗 讚诪讜拽诪讬 诪转谞讬转谉 诇注谞讬谉 讻讛讜谞讛 讜诇讬砖讗 讗砖讛 讘讚讜拽讛 讜讘讝讛 讗诪专讬' 砖讛诇讻讛 讻住转诐 讚诪转谞讬转谉 讜讻诪讜 砖谞驻专砖 诇拽诪谉 讘住讬诪谉 讬"讘:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗诪专 专讘 讞诪讗 讘专 讙讜专讬讗 讗诪专 专讘 讗诐 拽讜专讗 注诇讬讜 注专注专 爪专讬讱 诇讘讚讜拽 讗讞专讬讛.
谞讞诇拽讜 专砖"讬 讜讛专诪讘"诐 讘讙讚专 讛注专注讜专. 讚专砖"讬 (讚"讛 讻砖拽专讗) 讻转讘 讜讝"诇 讗"爪 讘讚讬拽讛 讗诇讗 讗诐 拽专讗讜 注诇讬讛 砖谞讬 注讚讬诐 砖诪抓 砖诇 驻住讜诇 讜诇讗 砖诪注讬讚讬诐 注讚讜转 讙诪讜专讛 讗诇讗 讬爪讬讗转 拽讜诇 讜讻讬讜谉 讚拽专讗 注诇讬讛 注专注专 注讻"诇. 讻诇讜诪专 讚讛注讚讬诐 诪注讬讚讬诐 砖讬砖 拽讜诇 讚驻住讜诇 谞转注专讘 讘诪砖驻讞讛 讛讝讗转. 讗诪谞诐 讛讘讗谞讜 讚讘专讬 讛专诪讘"诐 (驻专拽 讬讟 诪讛诇讻讜转 讗讬住讜"讘 讛诇讬"讞) 讚讛注讚讬诐 诪注讬讚讬诐 讚讘讜讚讗讬 谞转注专讘 讘诪砖驻讞讛 讛讝讗转 诪诪讝专, 讜讝"诇 诪砖驻讞讛 砖拽专讗 注诇讬讛 注专注专 讜讛讜讗 砖讬注讬讚讜 砖谞讬诐 砖谞转注专讘 讘讛谉 诪诪讝专 讗讜 讞诇诇 讗讜 砖讬砖 讘讛谉 注讘讚讜转 注讻"诇. 讜谞专讗讛 讚谞讞诇拽讜 专砖"讬 讜讛专诪讘"诐 讘讙讚专 讛讘讚讬拽讛. 讚诇驻讬 专砖"讬 讛讘讚讬拽讛 诪讛谞讬 专拽 讛讬讻讗 讚讬砖 讻讞 讘讘讚讬拽讛 诇注拽讜专 讗转 讛拽讜诇 诇讙诪专讬 讜诇讜诪专 讚讛拽讜诇 诇讗 讛讬讛 谞讻讜谉. 讗诪谞诐 讛讬讻讗 讚讘讜讚讗讬 讬砖 诪诪讝专 讘转讜讱 讛诪砖驻讞讛 讬转讻谉 讚讛讘讚讬拽讛 讗讬谞讛 诪讜注讬诇讛 讜讛诪砖驻讞讛 讛讝讗转 注讚讬讬谉 讗住讜专讛. 讗诪谞诐 诇驻讬 讛专诪讘"诐 讛讘讚讬拽讛 诪讘专专转 讚讛诪诪讝专 讚谞转注专讘 讘诪砖驻讞讛 讗讬谞讛 拽砖讜专讛 诇讗砖讛 讛讝讗转 砖讛讜讗 专讜爪讛 诇讬谞砖讗 讗讜转讛 讜诇讻谉 讛讘讚讬拽讛 诪讛谞讬 讗驻讬' 讗诐 讬砖 砖诪讜注讜转 注诇 驻住讜诇 讚谞转注专讘 讘诪砖驻讞讛.
讙诪'. 讚讗诪专 诪专 砖砖诐 讛讬讜 讬讜砖讘讬诐 诪讬讬讞住讬 讻讛讜谞讛 讜诪讬讬讞住讬 诇讜讬讛.
专砖"讬 (讚"讛 砖砖诐) 驻讬专砖 砖砖诐 讛讬讜 讬讜砖讘讬诐 住谞讛讚专讬谉 讘诇砖讻转 讛讙讝讬转 讜诪讬讬讞住讬诐 讗转 讛讻讛谞讬诐. 讗诪谞诐 注讬讬谉 讘讛讙讛转 讛讙专"讗 讚讛注讬专 讚讛讬讛 讘"讚 讗讞专 诪讗讞讜专讬 讛讘讬转 讚讘讚拽讜 讗转 讬讬讞讜住 讛讻讛谞讬诐 讻讚讗讬转讗 讘住驻专讬 (驻专砖转 拽专讞 驻讬住拽讗 拽讟讝) 讜讝"诇 讜诇诪讘讬转 诇驻专讜讻转, 诪讬讻谉 讗诪专讜 诪拽讜诐 讛讬讛 讗讞讜专讬 讘讬转 诇驻专讜讻转 砖砖诐 讘讜讚拽讬诐 讬讞讜住讬 讻讛讜谞讛 注讻"诇. 讜谞专讗讛 讚讗驻讬' 诇驻讬 讛讙专"讗 讛讘"讚 诪讗讞讜专讬 讛讘讬转 注砖讜 专拽 讗转 讛讘讚讬拽讜转 讗讘诇 住讜祝 讻诇 住讜祝 讛住谞讛讚专讬谉 砖诇 注"讗 讘诇砖讻转 讛讙讝讬转 驻住拽 讛讗诐 讛讻讛谉 讛讝讛 讻砖专 诇注讘讜讚转 讘讬讛诪"拽 讗讜 诇讗.
讜诇驻讬 讛驻讬专讜砖 讛讝讛 讘诪讞诇拽讜转 讘讬谉 专砖"讬 讜讛讙专"讗 讬"诇 讚谞讞诇拽讜 讘讗讜驻谉 讚讜诪讛 诇诪讞诇讜拽转 讘讬谉 讛专诪讘"谉 讜专住"讙 讘谞讜讙注 诇拽讘诇转 注讚讜转 讘讚讬谞讬 谞驻砖讜转 诇驻谞讬 讙'. 讚讻转讜讘 讘转讜专讛 (讚讘专讬诐 驻专拽 讬讝 驻住讜拽 讜) 讜讝"诇 注诇 驻讬 砖谞讬诐 注讚讬诐 讗讜 砖诇砖讛 注讚讬诐 讬讜诪转 讛诪转, 诇讗 讬讜诪转 注诇 驻讬 注讚 讗讞讚 注讻"诇. 讜讛专诪讘"谉 (注诇 讗转专) 讛讘讬讗 诪专住"讙 讚讛驻砖讟 讘驻住讜拽 讛讜讗 讚拽讘诇转 注讚讜转 讘讚讬谞讬 谞驻砖讜转 讻砖专 诇驻谞讬 讙', 讜讝"诇 讜注诇 讚专讱 讛驻砖讟 讗诪专 讛讙讗讜谉 专讘 住注讚讬讛, 砖谞讬诐 注讚讬诐, 讗讜 砖诇砖讛 诪拽讘诇讬 注讚讜转 讛砖谞讬诐 注讻"诇. 讜讛专诪讘"谉 讛砖讬讙 注诇讬讜 讚讚讬谞讬 谞驻砖讜转 爪专讬讱 讘"讚 砖诇 讻"讙, 讜讝"诇 讗讘诇 讻诪讚讜诪讛 诇讬 砖讟注讛 讛讙讗讜谉 讘讚讬谞讜, 讻讬 注讚讜转 讚讬谞讬 谞驻砖讜转 诇讗 转拽讜讘诇 专拽 讘驻谞讬 住谞讛讚专讬谉 砖诇 注砖专讬诐 讜砖诇砖讛 注讻"诇. 讜驻砖讬讟讗 讚专住"讙 诪讜讚讛 讚讛讙诪专 讚讬谉 讘讚讬谞讬 谞驻砖讜转 爪专讬讱 讘"讚 砖诇 讻"讙, 讗诇讗 讚讞讬讚砖 讚谞讬转谉 诇讞诇拽 讘讬谉 讙诪专 讛讚讬谉 讚爪专讬讱 讻"讙 诇讘讬谉 拽讘诇转 讛注讚讜转 讚爪专讬讱 专拽 讙'.
讜谞专讗讛 讚专砖"讬 讘住讜讙讬讗 讚讬讚谉 谞拽讟 讻诪讜 讛专诪讘"谉 讚讻诇 讛讬讻讗 讚驻住拽 讛讘"讚 爪专讬讱 讘"讚 诪住讜讬讬诐 讗讝讬 讻诇 讛诪注砖讬诐 砖诇 讛讘"讚, 讻讜诇诇 拽讘诇转 讛注讚讜转 讜讛讘讚讬拽讜转, 讻诪讜"讻 爪专讬讱 讗转 讛讘"讚 讛诪住讜讬讬诐 讛讝讛 讜诇讗 住讙讬 讘讘"讚 砖诇 讙'. 讗诪谞诐 讛讙专"讗 谞拽讟 讻诪讜 专住"讙 讚讬砖 诇讞诇拽 讘讬谉 讛砖诇讘讬诐 砖诇 讛讚讬谉, 讜谞讬转谉 诇讜诪专 讚专拽 讙诪专 讛讚讬谉 爪专讬讱 讘"讚 讛讙讚讜诇 诇注讜诪转 讛讘讚讬拽讜转 讚专拽 爪专讬讱 讘"讚 砖诇 讙'.
讗诪谞诐 讘讬谉 诇砖讬讟转 专砖"讬 讜讘讬谉 诇砖讬讟转 讛讙专"讗 诇讻讗讜专讛 讻诇 讛住讜讙讬讗 爪"讘 讚诇诪讛 爪专讬讱 讘"讚 砖诇 注"讗 诇讬讜讞住讬 讻讛讜谞讛 讘讻诇诇. 讜谞专讗讛 诇讘讗专 讚讘讗诪转 注爪诐 讛讚讬谉 讚讬讬讞讜住 讛讻讛讜谞讛 讗讬谞讜 爪专讬讱 讘"讚 砖诇 注"讗 讗诇讗 讘"讚 砖诇 讙' 讘诇讘讚. 讗诪谞诐 讛讘"讚 讛讙讚讜诇 砖诇 注"讗 讛诐 讛讗讞专讗讬诐 注诇 砖诪讬专转 讜注讘讜讚转 讘讬讛诪"拽, 讜讬讬讞讜住 讚讻讛谞讬诐 讛注讜讘讚讬诐 注诇 讛诪讝讘讞 讜讛诇讜讬讬诐 讚注讜诇讬诐 诇讚讜讻谉 讛讜讬 讞诇拽 砖诇 讛讚讬谉 讛讻诇诇讬 讛讝讛 砖诇 砖诪讬专转 注讘讜讚转 讛诪拽讚砖. 讜诇讻谉 爪专讬讱 专砖讜转 诪讛讘"讚 讛讙讚讜诇 讻讚讬 诇注讘讜讚 讘诪拽讚砖.82
讜诇驻讬"讝 讬砖 诇讞诇拽 讘讬谉 砖讬讟转 讛讙专"讗 讘住讜讙讬讗 讚讬讚谉 诇讘讬谉 砖讬讟转 讛专住"讙 讘谞讜讙注 诇拽讘诇转 注讚讜转 讘讚讬谞讬 谞驻砖讜转. 讚讛专讬 讬"诇 讚讘讚讬谞讬 谞驻砖讜转 讛讙专"讗 诪讜讚讛 诇专诪讘"谉 讚讗诐 讙诪专 讛讚讬谉 爪专讬讱 讻"讙 讗讝讬 讻诇 讛讚讬谉, 讻讜诇诇 拽讘诇转 讛注讚讜转, 爪专讬讱 讻"讙. 讗诪谞诐 讘谞讜讙注 诇讬讬讞讜住 讻讛讜谞讛, 讗讬谉 讻讗谉 驻住拽 讗讜 讚讬谉 讛讜专讗讛 讚爪专讬讱 讘"讚 砖诇 注"讗, 讗诇讗 讚讛讜讬 讚讬谉 讘砖诪讬专转 讛诪拽讚砖 讚讞诇 注诇 讘"讚 讛讙讚讜诇. 讜诇讻谉 诪住转讘专 讚专拽 讛砖诇讘 讛讗讞专讜谉, 讚讛讬讬谞讜 谞转讬谞转 讛专砖讜转, 爪专讬讱 讘"讚 砖诇 注"讗 讜诇讗 讛讘讚讬拽讜转.
讜注讬讬谉 讘专诪讘"诐 (驻专拽 讜 诪讛诇讻讜转 讘讬讗转 诪拽讚砖 讛诇讬"讗) 讜讝"诇 讘"讚 讛讙讚讜诇 讛讬讜 讬讜砖讘讬谉 讘诇砖讻转 讛讙讝讬转, 讜注讬拽专 诪注砖讬讛诐 讛转讚讬专 砖讛讬讜 讬讜砖讘讬谉 讜讚谞讬谉 讗转 讛讻讛讜谞讛 讜讘讜讚拽讬谉 讛讻讛谞讬诐 讘讬讜讞住讬谉 讜讘诪讜诪讬谉, 讻诇 讻讛谉 砖谞诪爪讗 驻住讜诇 讘讬讬讞讜住讜 诇讜讘砖 砖讞讜专讬诐 讜诪转注讟祝 砖讞讜专讬诐 讜讬讜爪讗 诪谉 讛注讝专讛, 讜讻诇 诪讬 砖谞诪爪讗 砖诇诐 讜讻砖专 诇讜讘砖 诇讘谞讬诐 讜谞讻谞住 讜诪砖诪砖 注诐 讗讞讬讜 讛讻讛谞讬诐 注讻"诇. 讜谞专讗讛 讚住讘讜专 讻诪讜 专砖"讬 讚讙诐 讛讘讚讬拽讜转 爪专讬讻讜转 诇讛讬讜转 诇驻谞讬 住谞讛讚专讬谉 讛讙讚讜诇.
讙诪'. 讚转谞讬 专讘 讬讜住祝 讻砖诐 砖讘讬转 讚讬谉 诪谞讜拽讬谉 讘爪讚拽, 讻讱 诪谞讜拽讬谉 诪讻诇 诪讜诐.
讛专诪讘"诐 (驻专拽 讘 诪讛诇讻讜转 住谞讛讚专讬谉 讛诇"讜) 讛讘讬讗 讗转 讛讚讬谉 讚讚讬讬谞讬诐 爪专讬讻讬诐 诇讛讬讜转 讘诇讬 诪讜诐 讻砖讗讬讬专讬 讘住谞讛讚专讬谉 讙讚讜诇讛 讜拽讟谞讛, 讜讝"诇 讗讬谉 诪注诪讬讚讬谉 讘住谞讛讚专讬谉 讘讬谉 讘讙讚讜诇讛 讘讬谉 讘拽讟谞讛 讗诇讗 讗谞砖讬诐 讞讻诪讬诐 讜谞讘讜谞讬诐 讜讻讜' 讻砖诐 砖讘讬转 讚讬谉 诪谞讜拽讬谉 讘爪讚拽 讻讱 爪专讬讻讬谉 诇讛讬讜转 诪谞讜拽讬谉 诪讻诇 诪讜诪讬 讛讙讜祝 注讻"诇.
讜讬砖 诇讛注讬专 讚诇驻讬 讛专诪讘"诐 讗讬谉 住讜诪讻讬谉 讚讬讬谉 讘注诇 诪讜诐 讘住诪讬讻讛 讗驻讬' 诇讚讬谞讬 诪诪讜谞讜转. 讚讛专讬 讛专诪讘"诐 谞拽讟 讚诪讬 砖驻住讜诇 诇讚讜谉 讘讚讘专 讗讞讚 驻住讜诇 诇住诪讬讻讛 讘谞讜讙注 诇讻诇 讛转讜专讛 讻讜诇讛. 讚讛专讬 讘驻专拽 讘' 诪讛诇讻讜转 住谞讛讚专讬谉 (讛诇"讟) 讛专诪讘"诐 讻转讘 讚住讜诪讗 讘讗讞转 诪注讬谞讬讜 讻砖专 诇讚讜谉 讚讬谞讬 诪诪讜谞讜转 讘讘"讚 砖诇 砖诇讜砖讛, 讜讝"诇 讘讬转 讚讬谉 砖诇 砖诇砖讛 砖讛讬讛 讗讞讚 诪讛谉 讙专 讛专讬 讝讛 驻住讜诇 注讚 砖转讛讬讛 讗诪讜 诪讬砖专讗诇, 讛讬讛 讗讞讚 诪诪讝专 讗驻讬诇讜 砖诇砖转谉 诪诪讝专讬诐 讛专讬 讗诇讜 讻砖专讬谉 诇讚讜谉, 讜讻谉 讗诐 讛讬讛 讻诇 讗讞讚 诪讛诐 住讜诪讗 讘讗讞讚 诪注讬谞讬讜 讻砖专 诪讛 砖讗讬谉 讻谉 讘住谞讛讚专讬谉, 讗讘诇 讛住讜诪讗 讘砖转讬 注讬谞讬讜 驻住讜诇 诇讻诇 注讻"诇. 讗诪谞诐 诇拽诪谉 讘驻专拽 讚 (讛诇"讞-讛诇"讬) 讛专诪讘"诐 讘讬讗专 讚讛驻住讜诇 诇讚讜谉 讘讚讘专 讗讞讚 讗讬谉 住讜诪讻讬谉 讗讜转讜 诇讚讜谉 讻诇诇, 讜讝"诇 讜讬砖 诇讛谉 诇诪谞讜转 讻诇 诪讬 砖讬专爪讜 诇讚讘专讬诐 讬讞讬讚讬诐, 讜讛讜讗 砖讬讛讬讛 专讗讜讬 诇讻诇 讛讚讘专讬诐, 讻讬爪讚 讞讻诐 诪讜驻诇讗 砖专讗讜讬 诇讛讜专讜转 诇讻诇 讛转讜专讛 讻讜诇讛 讬砖 诇讘讬转 讚讬谉 诇住诪讜讱 讗讜转讜 讜诇讬转谉 诇讜 专砖讜转 诇讚讜谉 讜诇讗 诇讛讜专讜转 讘讗讬住讜专 讜讛讬转专, 讗讜 讬转谞讜 诇讜 专砖讜转 讘讗讬住讜专 讜讛讬转专 讜诇讗 诇讚讜谉 讚讬谞讬 诪诪讜谞讜转, 讗讜 讬转谞讜 专砖讜转 诇讝讛 讜诇讝讛 讗讘诇 诇讗 诇讚讜谉 讚讬谞讬 拽谞住讜转, 讗讜 诇讚讜谉 讚讬谞讬 拽谞住讜转 讗讘诇 诇讗 诇讛转讬专 讘讻讜专讜转 讘诪讜诪讬谉, 讗讜 讬转谞讜 诇讜 专砖讜转 诇讛转讬专 谞讚专讬诐 讘诇讘讚 讗讜 诇专讗讜转 讻转诪讬诐 讜讻谉 讻诇 讻讬讜爪讗 讘讛谉 讜讻讜' 讞讻诐 诪讜驻诇讗 砖讛讜讗 住讜诪讗 讘注讬谞讜 讗讞转 讗注"驻 砖讛讜讗 专讗讜讬 诇讚讬谞讬 诪诪讜谞讜转 讗讬谉 住讜诪讻讬谉 讗讜转讜 诇讚讬谞讬 诪诪讜谞讜转 诪驻谞讬 砖讗讬谞讜 专讗讜讬 诇讻诇 讛讚讘专讬诐 讜讻谉 讻诇 讻讬讜爪讗 讘讝讛 注讻"诇. 讛专讬 讗注"驻 讚讛讜讗 专拽 住讜诪讗 讘注讬谉 讗讞讚 讜讻砖专 诪注讬拽专 讛讚讬谉 诇讚讜谉 讚讬谞讬 诪诪讜谞讜转, 诪"诪 讗讬谉 住讜诪讻讬谉 讗讜转讜 讗驻讬' 专拽 诇讚讬谞讬 诪诪讜谞讜转. 讬讜爪讗 讚诪讻讬讜谉 讚讘注诇 诪讜诐 讗讬谞讜 讘专 住诪讬讻讛 讗讝讬 讘"讚 砖诇 砖诇讜砖讛 诇诪诇拽讜转 讙"讻 爪"诇 诪谞讜拽讛 诪诪讜诪讬谉 讚讛专讬 专拽 住诪讜讻讬诐 讬讻讜诇讬诐 诇讛讬讜转 讘讘"讚 砖诇 讙' 诇诪诇拽讜转, 讜讘注诇 诪讜诐 讗讬谞讜 诪拽讘诇 住诪讬讻讛.
讜讘谞讜讙注 诇讚讬谉 讛讝讛 砖诇 讛专诪讘"诐 注讬讬谉 讘拽爪讜讛"讞 (住讬诪谉 讝 住拽"讗) 讚讛拽砖讛 诪讛讙诪' 讚讙专 讚谉 讗转 讞讘讬专讜. 讚讛专讬 诇驻注诪讬诐 爪专讬讱 讘"讚 住诪讜讱 讻讚讬 诇讚讜谉 讗转 讛讙专 讻诪讜 讚爪专讬讱 讘"讚 住诪讜讱 诇讚讜谉 讻诇 讗讞讚 诪讬砖专讗诇, 讜讗"讻 讛讬讗讱 讙专 讚谉 讗转 讞讘讬专讜 讘讘"讚 住诪讜讱 讗诐 讛讙专 讗讬谞讜 专讗讜讬 诇讚讜谉 讬砖专讗诇 诪诇讬讚讛 讜讗"讻 讗讬谞讜 讬讻讜诇 诇拽讘诇 住诪讬讻讛 诇驻讬 讛专诪讘"诐. 讜注讬讬"砖 诪讛 砖转讬专抓. 讗诪谞诐 谞专讗讛 诇讘讗专 讚砖讗谞讬 讙专 诪住讜诪讗. 讚讛专讬 讬"诇 讚讛讗 讚诇驻讬 讛专诪讘"诐 讗讬谉 住讜诪讻讬谉 诪讬 砖讗讬谞讜 专讗讜讬 诇讻诇 讛讚讘专讬诐 讛讜讗 专拽 讛讬讻讗 讚讛讟注诐 讚讗讬谞讜 专讗讜讬 诇讚讜谉 讘讚讘专讬诐 诪住讜讬讬诪讬诐 讛讜讗 诪驻讗转 讛诇讻讜转 讚讬讬谞讬诐 讜讛讜专讗讛. 讜诇讻谉, 诪讻讬讜谉 讚住讜诪讗 讘讗讞转 诪注讬谞讬讜 驻住讜诇 诪诇讛讬讜转 讚讬讬谉 讘住谞讛讚专讬谉, 讗讬谉 住讜诪讻讬谉 讗讜转讜 讗驻讬' 诇讚讬谞讬 诪诪讜谞讜转. 讗诪谞诐 讘讙专 诇讗 讞诇 驻住讜诇 诪讬讜讞讚 讚讗讬谞讜 专讗讜讬 诇讚讜谉 讬砖专讗诇 诪诇讬讚讛 讗诇讗 讚讬砖 讚讬谉 讻诇诇讬 讚讙专 诪讜驻拽注 诪砖专专讛 讚讻讜诇诇 诇讛讬讜转 讚讬讬谉 讘讘"讚. 讜诪讻讬讜谉 讚讗讬谉 讘讜 讞诇讜转 驻住讜诇 诪讬讜讞讚 诇讚讜谉, 讗讝讬 讛讚讬谉 砖讗讬谉 住讜诪讻讬谉 诪讬 砖讗讬谞讜 专讗讜讬 诇讚讜谉 讘讻诇 讛讚讘专讬诐 诇讗 讞诇 讘讜 讜讗驻砖专 诇住诪讜讱 讗讜转讜 诇讚讘专讬诐 砖讛讜讗 专讗讜讬 诇讛诐 讻诪讜 诇讚讜谉 讗转 讞讘讬专讜 讛讙专.83
82 讜讛砖讜讜讛 诇讚讘专讬 讛转驻讗专转 讬砖专讗诇 讘诪砖谞讛 诪讚讜转 (驻专拽 讛 诪砖谞讛 讚, 讬讻讬谉 讗讜转 诇讚) 讜讝"诇 讜讚谞讛 讗转 讛讻讛讜谞讛. 讻诇 注谞讬讬谞讬 讻讛讜谞讛, 砖讗讬谉 讻讛谉 谞讻谞住 诇注讘讜讚讛 注讚 砖讘讜讚拽讬谉 讗讞专 讬讞讜住讜, 讜砖讗讬谉 讘讜 诪讜诐, 讜讻诪讜 讻谉 讚谞讬谉 砖诐 讗转 讛诇讜讬讬诐 砖讗讬谉 讘讛谉 讚讘专 讛驻讜住诇谉 诇砖讬专讜转, 讜讻诪讜 讻谉 讚谞讜 注诇 讻诇 讚讘专 砖讬讗专注 讘拽专讘谞讜转 砖讘诪拽讚砖, 讜注诇 讻诇 讚讘专 砖讬讗专注 讘讬砖专讗诇, 讻讬 诪砖诐 讚转 讜讚讬谉 讬讜爪讗 诇讻诇 讬砖专讗诇 注讻"诇.
83 讜注讬讬谉 讘诪砖"讻 专讘讬谞讜 讝爪"诇 讘讗讙专讜转 讛讙专讬"讚 讛诇讜讬 拽讜谞讟专讜住 讞讗住诇讗讜讜讬抓 讗讜转 讞' (注诪' 专驻"讛 鈥� 专驻"讜).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

